חסימת דרכי השתן היא דלקת, גירוי ו/או היצרות של דרכי השתן התחתונות. לעתים הסיבה היא אבנים בדרכי השתן. החתול מתקשה לתת שתן, ומצב זה יכול לסכן את חייו. חסימת דרכי שתן שכיחה במידה שווה אצל חתולים ואצל חתולות, אולם רק אצל חתולים זכרים יכולה להיווצר חסימה מלאה של צינור השתן. תסמינים המלמדים על כך שהחתול סובל מחסימת דרכי השתן הם, החתול מתאמץ כדי להשתין, יש לו דם בשתן, הוא מבקר לעיתים קרובות בארגז הצרכים ונותן רק מעט שתן, או עושה את צרכיו מחוץ לארגז הצרכים. לרוב נראה כאילו לחתול יש עצירות. הטיפול חייב להיות מיידי לפני שתיווצר פגיעה כלייתית.